Document ID: 32005D0037

Reference:
21.1.2005
LT
Europos Sąjungos oficialusis leidinys
L 19/73
KOMISIJOS SPRENDIMAS
2004 m. spalio 29 d.
įsteigiantis Europos techninį ir mokslinį centrą (ETMC) ir užtikrinantis jo funkcionavimą bei techninių institucijų veiklos koordinavimą siekiant apsaugoti euro monetas nuo padirbinėjimo
(2005/37/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ypač į jos 211 straipsnį,
atsižvelgdama į 2003 m. gruodžio 8 d. Tarybos sprendimą 2003/861/EB dėl analizės ir bendradarbiavimo dėl padirbtų euro monetų (1) ir 2003 m. gruodžio 8 d. Tarybos sprendimą 2003/862/EB, išplečiantį Sprendimo 2003/861/EB dėl analizės ir bendradarbiavimo dėl padirbtų euro monetų galiojimą toms valstybėms narėms, kurios neįsivedė euro kaip bendros valiutos (2),
kadangi:
(1)
2001 m. birželio 28 d. Tarybos reglamente (EB) Nr. 1338/2001, nustatančiame priemones, būtinas euro apsaugai nuo padirbinėjimo (3), ypač jo 5 straipsnyje, nustatyta, kad padirbtų euro monetų analizę ir klasifikaciją atlieka Nacionalinis monetų analizės centras (MNAC) kiekvienoje valstybėje narėje ir Europos techninis ir mokslinis centras (ETMC). Tarybos reglamentas (EB) Nr. 1339/2001 (4) išplečia Reglamento (EB) Nr. 1338/2001 1 ir 11 straipsnių taikymą toms valstybėms narėms, kurios nėra priėmusios euro kaip bendros valiutos.
(2)
Nuo 2001 m. spalio mėn., atsižvelgiant į 2000 m. vasario 28 d. ir birželio 9 d. Tarybos pirmininko ir Prancūzijos Finansų ministro pasikeitimą raštais, ETMC, Komisijai vadovaujant ir teikiant administracinę pagalbą, laikinai vykdė savo užduotis Paryžiaus monetų kalykloje.
(3)
ETMC prisideda prie „Periklio“ programos tikslų įgyvendinimo, pagal 2001 m. gruodžio 17 d. Tarybos sprendimą 2001/923/EB, nustatantį mainų, paramos ir mokymo programą, skirtą euro apsaugai nuo klastojimo (5), ir 2001 m. gruodžio 17 d. Tarybos sprendimą 2001/924/EB, išplečiantį Sprendimo, nustatančio mainų, paramos ir mokymo programą, skirtą euro apsaugai nuo klastojimo galiojimą („Periklio“ programa) valstybėms narėms, nepriėmusioms euro kaip bendros valiutos (6).
(4)
Sprendimo 2003/861/EB 1 straipsnyje nustatyta, kad Komisija įsteigia ETMC ir užtikrina jo funkcionavimą bei kompetentingų techninių institucijų veiklos koordinavimą siekiant apsaugoti euro monetas nuo padirbinėjimo. Sprendimo 2003/862/EB 1 straipsnyje teigiama, kad Sprendimas 2003/861/EB yra taikomas ir toms valstybėms narėms, kurios neįsivedė euro kaip bendros valiutos.
(5)
Prancūzijos valdžios institucijos Prancūzijos finansų ministro 2004 m. rugsėjo 6 d. raštu įsipareigojo išlaikyti dabartinį Paryžiaus monetų kalyklos ir Komisijos išlaidų pasiskirstymą. Remiantis Komisijos nario, vadovaujančio kovai su sukčiavimu, ir Prancūzijos finansų ministro apsikeistais raštais dėl ETMC padirbtų euro monetų analizės ir klasifikavimo vykdymo bus toliau įgyvendinami ETMC organizavimo principai, kurių laikydamasis ETMC laikinai vykdė savo veiklą Paryžiaus monetų kalykloje remiantis Tarybos pirmininko ir Prancūzijos finansų ministro 2000 m. vasario 28 d. ir birželio 9 d. apsikeistais raštais.
(6)
Be to, svarbu sekti Ekonomikos ir finansų komiteto, Europos centrinio banko, Europolo, taip pat kompetentingų nacionalinių institucijų reguliariai teikiamą informaciją apie ETMC veiklą ir euro monetų padirbinėjimą.
(7)
Taigi Komisijoje prie Europos kovos su sukčiavimu biuro (OLAF), Briuselyje, reikia įsteigti ETMC.
(8)
Komisija koordinuoja kompetentingų techninių institucijų vykdomus bendrus veiksmus, skirtus apsaugoti euro monetas nuo padirbinėjimo, padirbtų euro monetų analizės metodus, naujų padirbtų monetų atvejų tyrimą ir pasekmių įvertinimą, informacijos pasikeitimą apie MNAC ir ETMC veiksmus, tarptautinį bendradarbiavimą dėl padirbtų monetų, padirbtų monetų nustatymą monetų apdorojimo prietaisais, taip pat techninių problemų dėl padirbtų monetų nagrinėjimą.
(9)
Šiam koordinavimui būtina tęsti Sukčiavimo prevencijos koordinavimo patariamojo komiteto (7) monetų padirbinėjimo tyrimo ekspertų grupės, kurią sudaro MNAC ir ETMC atsakingi atstovai, darbus, kuriuos tvarkytų ir kuriems vadovautų Komisija, užtikrindama reguliarų Ekonomikos ir finansų komiteto informacijos teikimą.
(10)
Įgyvendindama Sprendimus 2003/861/EB ir 2003/862/EB,
NUSPRENDĖ:
1 straipsnis
Komisijoje prie OLAF, Briuselyje, yra įsteigiamas Europos techninis ir mokslinis centras (ETMC).
2 straipsnis
Pagal Reglamento (EB) 1338/2001 5 straipsnį ETMC analizuoja ir klasifikuoja kiekvieną naują padirbtos euro monetos tipą. Pagal Sprendimo 2001/923/EB 4 straipsnį ETMC prisideda prie Bendrijos veiksmų programos „ersklis“ tikslų įgyvendinimo. Jis skiria paramą nacionaliniams monetų analizės centrams (MNAC), taip pat policijai, ir bendradarbiauja su atitinkamomis institucijomis padirbtų euro monetų tyrimo ir apsaugos stiprinimo srityse.
3 straipsnis
ETMC organizavimo principai:
—
monetų tyrimo tikslais Komisija gali siųsti savo personalo narius į Paryžiaus monetų kalyklą, kad jie pasinaudotų įranga,
—
kad atliktų savo uždavinius, ETMC kreipėsi dėl personalo ir Prancūzijos nacionalinio monetų analizės centro įrangos, taip pat Paryžiaus monetų kalyklos laboratorijos, įsikūrusios Pesake. Prancūzijos valdžios institucija pirmiausia ETMC skiria personalą ir suteikia atitinkamą įrangą,
—
pagal taikomus finansinius reglamentus dalis ETMC darbo išlaidų yra apmokama iš Europos Bendrijų bendrojo biudžeto. Kadangi Prancūzija skiria personalą, patalpas ir pirmiau minėtą įrangą ir įsipareigoja juos išlaikyti, Bendrijų biudžetas padengia Komisijos įgaliotų atstovų atlyginimus, keliones ir įvairias smulkias einamąsias išlaidas.
OLAF ir Paryžiaus monetų kalykla įsipareigojo nustatyti reglamentą dėl ETMC administracinių būdų.
4 straipsnis
Rengdama reguliarius ekspertų susitikimus dėl monetų padirbinėjimo, Komisija koordinuoja veiksmus, reikalingus euro monetų apsaugai nuo padirbinėjimo.
Ekonomikos ir finansų komitetas, Europos centrinis bankas, Europolas, taip pat kompetentingos nacionalinės institucijos yra reguliariai informuojamos apie ETMC veiklą ir apie monetų padirbinėjimą.
Priimta Briuselyje, 2004 m. spalio 29 d.
Komisijos vardu
Michaele SCHREYER
Komisijos narė
(1)  OL L 325, 2003 12 12, p. 44.
(2)  OL L 325, 2003 12 12, p. 45.
(3)  OL L 181, 2001 7 4, p. 6.
(4)  OL L 181, 2001 7 4, p. 11.
(5)  OL L 339, 2001 12 21, p. 50.
(6)  OL L 339, 2001 12 21, p. 55.
(7)  Komisijos sprendimas 94/140/EB (OL L 61, 1994 3 4, p. 27).

Summary:
Euro apsauga nuo padirbinėjimo – Europos techninis ir mokslinis centras
Euro apsauga nuo padirbinėjimo – Europos techninis ir mokslinis centras
 
DOKUMENTAS, KURIO SANTRAUKA PATEIKIAMA:
Sprendimas 2005/37/EB, įsteigiantis Europos techninį ir mokslinį centrą (ETMC) ir užtikrinantis veiklos koordinavimą siekiant apsaugoti euro monetas nuo padirbinėjimo
KOKS ŠIO SPRENDIMO TIKSLAS?
Sprendimu 2005/37/EB Europos Komisijoje Briuselyje įsteigiamas Europos techninis ir mokslinis centras (ETMC), kuris iš pradžių priskiriamas Europos kovos su sukčiavimu tarnybai. Vėliau iš dalies keičiančiu Sprendimu (ES) 2017/1507 ETMC įsteigiamas Komisijos ekonomikos ir finansų reikalų (ECFIN) generaliniame direktorate (žr. santrauką). ETMC tikslas yra apsaugoti euro monetas nuo padirbinėjimo. Šiuo tikslu jis analizuoja ir klasifikuoja padirbtas euro monetas ir padeda Europos Sąjungos (ES) valstybių narių nacionalinėms institucijoms.
PAGRINDINIAI ASPEKTAI
Centro užduotys
ETMC:analizuoja ir klasifikuoja kiekvieną naują padirbtos euro monetos rūšį vadovaudamasis Reglamentu (EB) Nr. 1338/2001 dėl euro apsaugos nuo padirbinėjimo (žr. santrauką); prisideda prie programos „Pericles“ tikslų įgyvendinimo; vykdo tam tikras užduotis pagal Reglamentą (ES) Nr. 1210/2010, kuriuo nustatomos euro monetų autentiškumo tikrinimo taisyklės (žr. santrauką), ir Reglamentą (EB) Nr. 2182/2004 dėl į euro monetas panašių medalių ir žetonų (žr. santrauką); padeda nacionaliniams monetų analizės centrams ir teisėsaugos institucijoms atlikti jų užduotis ir bendradarbiauja su atitinkamomis institucijomis padirbtų euro monetų tyrimo ir apsaugos stiprinimo srityse.ETMC, atlikdamas techninę ir mokslinę padirbtų euro monetų analizę, gali naudotis Prancūzijos monetų kalyklos personalu ir patalpomis, visų pirma laboratorija.
Koordinavimas ir informacijos teikimasKomisija koordinuoja kompetentingų techninių institucijų veiksmus, reikalingus apsaugoti euro monetas, visų pirma reguliariai rengdama padirbtų monetų tyrimo ekspertų grupės susitikimus. Ši grupė, kuriai vadovauja Komisija, padeda sutelkti įvairią valstybių narių patirtį ir kompetenciją, susijusią su euro monetų padirbinėjimu ir techninių veiksmų, reikalingų apsaugoti eurą, koordinavimu.Ekonomikos ir finansų komitetas, Europos Centrinis Bankas, Europos Sąjungos teisėsaugos bendradarbiavimo agentūra ir kompetentingos nacionalinės institucijos yra reguliariai informuojami apie centro veiklą ir monetų padirbinėjimą.
Euro monetų autentiškumo tikrinimasReglamentu (ES) Nr. 1210/2010 nustatomos bendros taisyklės ir procedūros euro zonoje dėl apyvartoje esančių euro monetų autentiškumo tikrinimo (autentiškumo tikrinimo proceso) ir netinkamų euro monetų tvarkymo bei kompensavimo. Jame pareiškiama, kad ETMC, be kita ko, turi nustatyti:technines specifikacijas, skirtas monetų apdorojimo prietaisams, naudojamiems monetų autentiškumo tikrinimui;mokymo praktiką personalui, kurio užduotis yra tikrinti euro monetas;bandymo ataskaitos galiojimo laikotarpį;Komisijos interneto svetainėje skelbiamą informaciją apie monetų apdorojimo įrangą, kuri sėkmingai išlaikė atpažinimo bandymą;gaires, skirtas grynųjų pinigų tvarkytojų gebėjimo nustatyti euro monetų autentiškumą metinei kontrolei vietoje;monetų apdorojimo prietaisų neatitikčių reglamentui pašalinimo taisykles. Sprendimais 2003/861/EB ir 2003/862/EB numatoma, kad Komisija įsteigia ETMC ir nustato jo veiklą euro zonoje ir euro zonai nepriklausančiose valstybėse narėse.
NUO KADA TAIKOMAS ŠIS SPRENDIMAS?
Sprendimas 2005/37/EB taikomas nuo 2005 m. vasario 10 d. Iš dalies keičiantis Sprendimas (ES) 2017/1507 taikomas nuo 2017 m. rugsėjo 18 d.
KONTEKSTAS
Daugiau informacijos žr.:Europos techninis ir mokslinis centras (ETMC) (Europos Komisija).
PAGRINDINIS DOKUMENTAS
2005/37/EB: 2004 m. spalio 29 d. Komisijos sprendimas, įsteigiantis Europos techninį ir mokslinį centrą (ETMC) ir užtikrinantis jo funkcionavimą bei techninių institucijų veiklos koordinavimą siekiant apsaugoti euro monetas nuo padirbinėjimo (OL L 19, 2005 1 21, p. 73–74)
Vėlesni Sprendimo 2005/37/EB daliniai pakeitimai buvo įterpti į pagrindinį tekstą. Ši konsoliduota versija yra skirta tik informacijai.
SUSIJĘ DOKUMENTAI
2015 m. spalio 19 d. Komisijos sprendimas, kuriuo įsteigiama Padirbtų monetų tyrimo ekspertų grupė, nagrinėsianti Komisijos politikos ir teisės aktų, susijusių su euro monetų apsauga nuo padirbinėjimo, klausimus (OL C 347, 2015 10 20, p. 4–6)
2010 m. gruodžio 15 d. Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (OL L 339, 2010 12 22, p. 1–5)
2004 m. gruodžio 6 d. Tarybos reglamentas (EB) Nr. 2182/2004 dėl į euro monetas panašių medalių ir žetonų (OL L 373, 2004 12 21, p. 1–6)
Žr. konsoliduotą versiją.
2003 m. gruodžio 8 d. Tarybos sprendimas 2003/861/EB dėl analizės ir bendradarbiavimo dėl padirbtų euro monetų (OL L 325, 2003 12 12, p. 44)
2003 m. gruodžio 8 d. Tarybos sprendimas 2003/862/EB, išplečiantis Sprendimo 2003/861/EB dėl analizės ir bendradarbiavimo dėl padirbtų euro monetų galiojimą toms valstybėms narėms, kurios neįvedė euro kaip bendros valiutos (OL L 325, 2003 12 12, p. 45)
Žr. konsoliduotą versiją.
2001 m. birželio 28 d. Tarybos reglamentas (EB) Nr. 1338/2001 nustatantis priemones, būtinas euro apsaugai nuo padirbinėjimo (OL L 181, 2001 7 4, p. 6–10)
Žr. konsoliduotą versiją.
paskutinis atnaujinimas 28.09.2021